Энциклопедисттер
Энциклопедисттер – 1751–80-жылдарда басылып чыккан француз «Энциклопедиясынын» авторлор жамааты. 

«Энциклопедиянын» шыктандыруучулары ж-а редакторлору Дидро ж-а Д’Аламбер болгон. «Энциклопедияны» түзүүгө о. эле Вольтер, Руссо, Гольбах, Монтескье, Гельвеций, Кондильяк ж. б. катышкан. Э-дин философиялык, саясий-социалдык көз караштары бир өңчөй болгон эмес. Башкаруунун республикалык формасын жактоочулар м-н катар алардын ичинде билимдүү, гумандуу абсолютизмдин тарапкерлери да болгон. Анткени м-н Э-ге феодалдык коомдун консервативдүү негиздерин жоюуга умтулуу, клерикалык идеологияны жээрүү, рационалдык көз карашты колоого алуу мүнөздүү эле. Э. Улуу француз революциясын идеялык жактан даярдоодо зор роль ойногон.

Колдонулган адабияттар
 Мамлекеттик тил жана энциклопедия борбору.Философия энциклопедиялык окуу куралы. - Б.:2004 ISBN 9967-14-020-8

Философия
18-кылым